**ELŐTERJESZTÉS**

**Szombathely Megyei Jogú Város Közgyűlése Szociális és Lakás Bizottságának 2021. szeptember 29-i rendes ülésére**

**Javaslat a Pálos Károly Szociális Szolgáltató Központ és Gyermekjóléti Szolgálat alapdokumentumainak jóváhagyására**

A szociális igazgatásról és szociális ellátásokról szóló 1993. évi III. törvény 92/B.§ (1) bekezdés c) pontja előírja, hogy a személyes gondoskodást nyújtó szociális intézmény fenntartója jóváhagyja az intézmény szervezeti és működési szabályzatát, valamint szakmai programját.

A dokumentumok módosítását személyi változás, működésbeli változás és a szakmai ajánlások változása okán a tartalmi elemek aktualizálása indokolja.

A Pálos Károly Szociális Szolgáltató Központ és Gyermekjóléti Szolgálat szervezeti és működési szabályzatát, valamint szakmai programját az előterjesztés melléklete tartalmazza.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53.§ 29. pontja értelmében a Bizottság polgármesteri jóváhagyás előtt véleményezi az önkormányzat fenntartásában működő szociális és gyermekjóléti intézmények szervezeti és működési szabályzatát, házirendjét és szakmai programját, más alapdokumentumait.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2021. szeptember „ ”.

 **/: Dr. László Győző:/**

HATÁROZATI JAVASLAT

**…/2021. (IX.29.) SzLB. sz. határozat**

A Szociális és Lakás Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019.(X.31.) önkormányzati rendelete 53.§ 29. pontjában kapott felhatalmazás alapján a Pálos Károly Szociális Szolgáltató Központ és Gyermekjóléti Szolgálat Szervezeti és Működési Szabályzatát, valamint Szakmai Programját tartalmazó előterjesztést megtárgyalta, és azokat az előterjesztés melléklete szerinti tartalommal jóváhagyásra és aláírásra javasolja a polgármesternek.

**Felelősök:** Dr. Czeglédy Csaba, a Szociális és Lakás Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője/

**Határidő:** 2021. október 8.